**Censorark STX A – 2017-læreplan**

**Læreplan** - **uddrag**

**2.1 Faglige mål:**

Eleverne skal kunne:

**Sprogfærdighed**

* forstå forholdsvis komplekse mundtlige engelske tekster og samtaler af en vis længde om almene og faglige emner fra forskellige regioner og i forskellige stillejer
* udtrykke sig flydende og spontant med formidlingsbevidsthed i præsentation, samtale og diskussion på nuanceret og velstruktureret mundtligt engelsk om en bred vifte af almene og faglige emner med høj grad af grammatisk korrekthed og med evne til selvkorrektion
* læse og forstå lange og komplekse tekster på engelsk i forskellige genrer og stillejer fra forskellige historiske perioder og engelsksprogede regioner, samt tekster fra andre fag end engelsk

**Sprog, tekst og kultur**

* analysere og beskrive engelsk sprog grammatisk og stilistisk med anvendelse af relevant faglig terminologi
* gøre rede for indhold, synspunkter og sproglige særtræk i engelsksprogede tekster
* analysere og fortolke forskellige nyere og ældre tekster med anvendelse af relevant faglig terminologi og metode
* perspektivere tekster litteraturhistorisk, kulturelt, samfundsmæssigt og historisk
* analysere og perspektivere aktuelle forhold i engelsksprogede regioner på baggrund af engelskfaglig viden om historiske, kulturelle og samfundsmæssige forhold i Storbritannien og USA
* orientere sig i et større engelsksproget stof, herunder udøve kildekritik og dokumentere brugen af forskellige informationskilder
* anvende faglige opslagsværker og øvrige hjælpemidler
* demonstrere viden om fagets identitet og metoder.

**2.2. Kernestof:**

Gennem kernestoffet skal eleverne opnå faglig fordybelse, viden og kundskaber.

Kernestoffet er:

* det engelske sprogs grammatik, udtale, ortografi og tegnsætning
* ordforråd, herunder orddannelse og idiomer
* sproglærings- og kommunikationsstrategier
* principper for tekstopbygning og tekstsammenhæng
* standardsprog og variation, herunder elementer af det engelske sprogs udvikling
* det engelske sprog anvendt som globalt lingua franca
* tekstanalytiske begreber og metoder til analyse af fiktive og ikke-fiktive tekster
* et genremæssigt bredt udvalg af fiktive og ikke-fiktive tekster fra forskellige perioder, herunder skrevne værker
* faglig læsning af engelske tekster i samspil med andre fag
* væsentlige strømninger i britisk og amerikansk litteraturhistorie
* væsentlige sproglige, historiske, kulturelle og samfundsmæssige forhold i Storbritannien og USA samt andre engelsksprogede regioner.

Kernestoffet udgøres af autentiske, ubearbejdede engelsksprogede tekster, der med få undtagelser skal tage udgangspunkt i eller kunne sættes i forbindelse med fagets kulturområder.

**4.3. Bedømmelseskriterier**

Bedømmelsen er en vurdering af, i hvilken grad eksaminandens præstation opfylder de faglige mål, som de er angivet i pkt. 2.1.

Ved den mundtlige prøve lægges der vægt på, at eksaminanden

* behersker et flydende og nuanceret engelsk med høj grad af grammatisk korrekthed og evne til selvkorrektion
* giver en velstruktureret præsentation
* analyserer, fortolker og perspektiverer prøvematerialet med anvendelse af fagets analytiske begreber og metoder
* anvender den viden, der er opnået i arbejdet med det studerede emne.

Der lægges i bedømmelsen vægt på, at eksaminanden kan indgå i uddybende samtale om præsentationen.

Der gives én karakter ud fra en helhedsvurdering af den samlede præstation.

**Bedømmelseskriterier Engelsk A stx – mundtlig** (Vejledningen til engelsk A)

|  |  |  |
| --- | --- | --- |
| Karakter | Betegnelse | Beskrivelse |
| 12 | Fremragende | Elevens præsentation og samtale viser fluency, stor variation i fagligt og alment ordforråd og syntaks og sikker sprogbeherskelse med kun uvæsentlige mangler.  Eleven har en præcis tekstforståelse og kan systematisere, analysere og perspektivere tekstmaterialet med brug af relevant faglig viden og sikkert placere det i en større sammenhæng.  Eleven kan ubesværet formulere egne synspunkter og argumentere herfor. |
| 7 | Godt | Elevens præsentation og samtale viser fluency, et godt fagligt og alment ordforråd og syntaks. Sprogbeherskelsen er overvejende sikker men ikke fejlfri.  Eleven har en god tekstforståelse og kan overvejende systematisere, analysere og perspektivere tekstmaterialet med brug af faglig viden og placere det i en større sammenhæng.  Eleven kan formulere egne synspunkter og argumentere herfor. |
| 02 | Tilstrækkeligt | Elevens præsentation og deltagelse i samtale er noget usammenhængende men dog forståelig. Det faglige og almene ordforråd er begrænset. Sprogbeherskelsen er usikker, og der er mange fejl.  Eleven kan redegøre for indhold og synspunkter i tekstmaterialet men er usikker, når det drejer sig om at systematisere, analysere og perspektivere tekstmaterialet med brug af faglig viden og placere det i en større sammenhæng  Eleven har besvær med at formulere egne synspunkter og argumentere herfor. |

**Censorark STX A**

**2017-læreplan**

|  |  |
| --- | --- |
| Karakter: |  |

Dato:

Skole og hold:

Elevnavn og nr.:

**Præsentation**

**Samtale**